Sümboolselt on koolitatavateks valitud grupp keskmise või raske liikumispuudega arenemisvõimelisi inimesi, kelle parimaks väljundiks ning suhtluskanaliks välisilmaga on internet.
Nädala jooksul antakse tulevastele e-kodanikele ülevaade interneti olemusest, e-kaubandusest, internetipangandusest, infosüsteemide ja portaalide kasutamisest ning enese teadvustamisest läbi uue meedia.
Lektorid on peaministri nõunik Linnar Viik, Hansapanga E-panganduse konsultant Olavi Ilison, TTÜ informaatikainstituudi emeriitprofessor Leo Võhandu,TTÜ informaatikainstituudi dotsent Enn Õunaapuu, TTÜ süsteemitehnika instituudi dotsent Rein Paluoja, Tartu Teoloogia Akadeemia avalikkussuhete prorektor Reljo Saarepera ning TTÜ rehabilitatsioonitehnoloogia keskuse juhataja Kaido Kikkas.